Brian Blessed

Brian Blessed (født 1936) er en britisk skuespiller kjent fra tv-serier som Jeg, Claudius (1976) og Sorte Orm (1983). Han har i hovedsak befattet seg med teater og TV.

Blessed har medvirket i over 190 film- og tv-produksjoner, de aller fleste innen tv. Han har i tillegg hatt en betydelig karriere på teaterscenen, deriblant i en rekke Shakespeare-oppsetninger.

Han tv-debuterte i 1959 i en oppsetning i Saturday Playhouse på BBC. Deretter hadde han større roller i serier som The Three Musketeers (1966–67), Arthur of the Britons (1972–1973), Jeg, Claudius (1976), Z Cars (1962–1978), Gåten på Afroditeøya (1979), Sorte Orm (1983), The Last Days of Pompeii (1984), Return to Treasure Island (1986), My Family and Other Animals (1987) og The Castle of Adventure (1990). En kan også nevne hans innsats i den tv-produserte MacGyver-filmen Lost Treasure of Atlantis (1994). Han har også satt stemme til en rekke filmer, tv-serier og videospill.

Han har vært mindre fremtredende på film, men en kan nevne filmer som Lyn Gordon (1980) og Robin Hood – tyvenes prins (1991).

Blessed er også en ivrig fjellklatrer og har besteget flere kjente fjell, samt gjort tre forsøk på å bestige Mount Everest.

Han har vært gift med skuespillerinnen Hildegarde Neil siden 1978. Han har to barn. Den ene fra tidligere ekteskap og den andre, Rosalind, med sin nåværende kone. Rosalind er også skuespiller og har blant annet stått på scenen sammen med sin far.

I 2016 ble han utnevnt til Order of the British Empire (OBE).Birthday Honours 2016: the Prime Minister's list, Gov.uk. Lest 11. juni 2016.

 Referanser 

 Eksterne lenker 


Kategori:Engelske skuespillere
Kategori:Personer fra Metropolitan Borough of Doncaster
Kategori:Order of the British Empire (OBE)
Kategori:Britiske fjellklatrere
Kategori:Skuespillere innen dataspill